CELEX: 32011D0321
Language: mt
Date: 2011-05-27 00:00:00
Title: 2011/321/UE: Deċiżjoni ta’ Implimentazzjoni tal-Kummissjoni tas- 27 ta’ Mejju 2011 li tistabbilixxi, skont id-Direttiva 2006/7/KE tal-Parlament Ewropew u tal-Kunsill, simbolu sabiex il-pubbliku jkun infurmat dwar il-klassifikazzjoni tal-ilma għall-għawm u kwalunkwe projbizzjoni tal-għawm jew parir kontra l-għawm

31.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 143/38
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-27 ta’ Mejju 2011
   li tistabbilixxi, skont id-Direttiva 2006/7/KE tal-Parlament Ewropew u tal-Kunsill, simbolu sabiex il-pubbliku jkun infurmat dwar il-klassifikazzjoni tal-ilma għall-għawm u kwalunkwe projbizzjoni tal-għawm jew parir kontra l-għawm
   (2011/321/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2006/7/KE tal-Parlament Ewropew u tal-Kunsill tal-15 ta’ Frar 2006 dwar l-immaniġġjar tal-kwalità tal-ilma għall-għawm u li tħassar id-Direttiva 76/160/KEE (1), u b’mod partikolari, il-punt (a) tal-Artikolu 15(1) tagħha,
   Billi:
   
               (1)
            
            
               L-Artikolu 12(1)(a) tad-Direttiva 2006/7/KE jipprovdi għall-obbligu li l-pubbliku jkun infurmat dwar il-klassifikazzjoni attwali tal-ilma għall-għawm u kwalunkwe projbizzjoni tal-għawm jew parir kontra l-għawm permezz ta’ tabella jew simbolu ċar u sempliċi
            
         
               (2)
            
            
               Il-miżuri provduti f’din id-Deċiżjoni huma skont l-opinjoni tal-Kumitat stabbilit mill-Artikolu 16(1) tad-Direttiva 2006/7/KE,
            
         ADOTTAT DIN ID-DEĊIŻJONI:
   Artikolu 1
   Bl-iskop tal-propagazzjoni attiva u d-disponibbiltà fil-ħin tal-informazzjoni dwar il-klassifikazzjoni tal-ilma għall-għawm u dwar kwalunkwe projbizzjoni tal-għawm jew parir kontra l-għawm imsemmija fl-Artikolu 12(1)(a) tad-Direttiva 2006/7/KE, qed jiġu stabbiliti s-simboli li ġejjin:
   
               1.
            
            
               Simboli li jinfurmaw dwar il-projbizzjoni tal-għawm jew li jagħtu parir kontra l-għawm huma stabbiliti fit-Taqsima 1 tal-Anness għal din id-Deċiżjoni.
            
         
               2.
            
            
               Simboli li jinfurmaw dwar il-klassifikazzjoni tal-ilma għall-għawm huma stabbiliti fit-Taqsima 2 tal-Anness għal din id-Deċiżjoni.
            
         Artikolu 2
   Din id-Deċiżjoni għandha tidħol fis-seħħ l-għada tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, is-27 ta’ Mejju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 64, 4.3.2006, p. 37.
   
      ANNESS
      TAQSIMA 1
      
         Simboli li jinfurmaw dwar il-probizzjoni tal-għawm jew parir kontra l-għawm
      
      TAQSIMA 2
      
         Simboli li jinfurmaw dwar il-klassifikazzjoni tal-ilma għall-għawm